මහනුවර, පූජාපිටිය ප්‍රදේශයේදී අඹතැන්න සිට පැමිණි වෑන් රථයක් අඩි 100ක ප්‍රපාතයකට පෙරලීමෙන්  සිදුවූ රිය අනතුරකින් පුද්ගලයන් සිව් දෙනෙකු තුවාල ලබා තිබෙනවා.ඊයේ (13)  සවස මෙම අනතුර සිදුව ඇති අතර වෑන් රථය නිවසක් මතට වැටීම හේතුවෙන් වෑන් රථයේ ගමන් කළ කාන්තාවක්, කුඩා දරුවන් දෙදෙනෙකු සහ එක් පිරිමි පුද්ගලයෙකුයි මෙලෙස තුවාල ලබා ඇත්තේ.තුවාලකරුවන් මහනුවර මහ රෝහලට ඇතුලත්කර ඇති අතර නිවසට සහ වෑන් රථයට බරපතල හානි සිදුව ඇති බව සඳහන්.